રાજ્યના કેટલાક વિસ્તારો હાલ દુષ્કાળનો સામનો કરી રહ્યા છે ત્યારે પલાનીસામી માટે આ બાબત સૌથી મોટા પડકાર સમાન બની રહેશે. બીજી તરફ ડીએમકે પણ આ તકનો લાભ લેવા માટે પૂરતા પ્રયાસ કરશે. પનીરસેલવમ પર જયલલિતાનું દબાણ રહેતું હતું તો હવે પલાનીસામી પર શશિકલાનું દબાણ રહેશે. તેથી પલાનીસામી માટે હાલ શશિકલાના પ્રતિનિધિ તરીકે શાસન સંભાળવાની મોટી સમસ્યા બની રહેશે. એઆઈએડીએમકેએ રાજ્યમાં તેની સારી ઈમેજ બનાવી છે. ત્યારે હવે બદલાયેલી સ્થિતિમાં હાલ શશિકલા જેલમાં છે ત્યારે પલાનીસામીને મુખ્યપ્રધાનની જે જવાબદારી મળી છે તેમાં તેઓ તેમની રીતે કેટલા સફળ થાય છે તે પણ જોવાનું રહેશે. જોકે નવાઈની વાત એ છે કે રાજ્યમાં સતારૂઢ અને વિપક્ષ એમ બંને સંકટનો સામનો કરી રહેલ છે. તેમને જનાધાર ગુમાવવાનો સતત ડર છે ત્યારે રાજયમાં જો કોઈ વિકટ સમસ્યા ઊભી થાય તો તેનો સામનો કેવી રીતે કરવો તે બંને પક્ષ માટે પડકાર સમાન બની જશે.